reën | Leon von Moltke se blog
Posts Tagged ‘reën’
Posted in Uncategorized, tagged Leon von Moltke, plaas, reën, Swartruggens on 19/01/2011| 6 Comments »
Die Tulani “rivier” is gewoonlik net ‘n klein droë lopie met ‘n paar fonteine en hier en daar ‘n kuil vol krappe. As dit reën soos dit die laaste paar weke gedoen het is dit ‘n heeltemal ander storie. Dan raak dit ‘n brullende massa water wat alles wegvee wat in die pad kom. Bome, rotse, drade, brue word nie gespaar nie. Om daaroor te probeer ry terwyl die rivier afkom is nie eers ‘n opsie nie.
Nadat die ergste water al verby is
Dele van die bruggie hier bo (die foto is 2 jaar gelede geneem) is nie meer met ons nie, of eintlik, dis ‘n hele ent die rivier af 😉
‘n Boom wat in die pad was
Wat interessant is as mens loop en kyk na al die mag en krag wat die water in sy woede gehad het, is om te sien hoe groot bome en swaar rotse meegesleur is, terwyl klein ou plantjies nog steeds geanker staan op die rivierbodem.
Nadat ek eenmaal sonder ‘n boot by drie rapids by Vic Falls af is en so byna-byna versuip het, het ek nogal ‘n baie gesonde respek vir die krag van water…
‘n Gunstelingdigter stel dit die mooiste
Posted in Uncategorized, tagged Eugene Marais, Leon von Moltke, reën on 28/10/2010| 13 Comments »
Eugene Marais het lank terug reeds die wonder van ‘n donderstorm so pragtig saamgevat:
Vanoggend is dit net blommetjies en blare en takkies waar jy kyk en stort jy maar vinnig terwyl die weerlig deur die badkamervenster flits 😉
Alweer oor reën
Posted in Uncategorized, tagged dans, Leon von Moltke, reën on 14/10/2010| 11 Comments »
Dis baie duidelik dat ek op die oomblik reën (of eintlik die gebrek daaraan) op die brein het…
Vanoggend lê die wolke pikswart omtrent 200m van die grond af en elke kort kort val daar ‘n paar fyn druppeltjies. Daar was selfs ‘n donderslag of wat, so ons hou maar duim vas.
Ek weet nie presies waar die sêding vandaan kom nie (dink dis van my pa se ouma af), maar my pa sê altyd:
“Môrereën en die ouvrou se dans is een; albei is vroeg van die baan.”
Ons hoop maar die ouvrou het vandag Red Bull gedrink 😉
Posted in Uncategorized, tagged Leon von Moltke, reën on 13/10/2010| 5 Comments »
Vanoggend het dit eintlik geruik of dit nogal een of ander tyd moet reën.
Posted in Uncategorized, tagged Gobabis, Leon von Moltke, reën on 21/09/2010| 4 Comments »
Reënwolke naby Gobabis
Ek wens ek wens dit wil bietjie kom reën. Lekker groot plonserige druppels wat jou sopnat maak en na pannekoek laat verlang. Met lekker toringwolke wat in die wind verby bondel en patroontjies maak in die lug.